b'\n_START_ARTICLE_\nSa\xc5\xa1o Bertoncelj\n_START_SECTION_\n\xc5\xbdivljenjepis\n_START_PARAGRAPH_\nBertoncelj se je rodil v Kranju 16. julija 1984 o\xc4\x8detu Milanu in materi Majdi Bertoncelj. \xc5\xbdivi v Gorenji vasi pri Rete\xc4\x8dah v \xc5\xa0kofji Loki. S \xc5\xa1portno gimnastiko se je spoznal \xc5\xbee v zelo zgodnjih letih. Treninge v \xc5\xa0portnem dru\xc5\xa1tvu Narodni dom je pri\xc4\x8del pri sedmih letih. \xc5\xbde od samega za\xc4\x8detka je njegov trener Sebastijan Pileti\xc4\x8d. Med njegove najve\xc4\x8dje uspehe je vpisal 2 medalji z evropskih prvenstev (2010, 2014). _NEWLINE_V letu 2007 je postal univerzitetni prvak na konju z ro\xc4\x8daji. Na sredozemskih igrah, je leta 2013 postal sredozemski prvak. V letih 2012 in 2013 je bil skupni zmagovalec lestvice svetovnega pokala na konju z ro\xc4\x8daji. Zabele\xc5\xbeil je 24 uvrstitev na stopni\xc4\x8dke svetovnega pokala, od tega 8 zmag. _NEWLINE_Januarja 2018 je Mednarodna gimnasti\xc4\x8dna zveza po Sa\xc5\xa1u Bertonclju poimenovala telovadno vajo prvina bertoncelj. Tako je postal po Lojzetu Kolmanu, Alja\xc5\xbeu Peganu in Alenu Dimicu \xc5\xa1e \xc4\x8detrti slovenski telovadec, ki se je vpisal v gimnasti\xc4\x8dno zgodovino s po njem imenovano prvino.'